गढ़ी में 2 बीडीओ, चार्ज खांट के पास, जाट को नहीं
गढ़ीपंचायत समिति में बीडीओ के पद से एपीओ किए गए आरके जाट को ग्रामीण विकास और पंचायतीराज विभाग ने बहाल कर उन्हें गढ़ी पंचायत समिति में बतौर बीडीओ ड्यूटी देने के निर्देश दिए हैं। जाट ने 21 दिसंबर को ही बीडीओ के पद पर ड्यूटी ज्वाॅइन कर ली है। इसके बाद पंचायत समिति में दो बीडीओ हो गए हैं।
जाट के एपीओ होने के बाद ब्लॉक शिक्षा अधिकारी ऊंकारलाल खांट को बीडीओ का चार्ज दिया गया था, तब से वे बीईईओ के साथ ही बीडीओ का भी पद संभाले हुए हैं। जाट ग्रामीण विकास सेवा से नियुक्त विकास अधिकारी हैं, जिन्हें वीडीओ काॅन्फ्रेंसिंग में अनुपस्थित रहने पर प्रमुख शासन सचिव श्रीमंत पांडेय के निर्देश पर निलंबित कर दिया गया था। लेकिन, हकीकत जानने के बाद विभाग ने दुबारा बहाल कर दिया है।
इधर, बताया जा रहा है कि ज्वाॅइनिंग के बाद भी जाट को बीईईओ उंकारलाल खांट चार्ज नहीं दे रहे हैं। बताया जा रहा है कि कथित रूप से मंत्री द्वारा चार्ज देने से इनकार किया गया है। जबकि जाट ग्रामीण विकास सेवा के अधिकारी हैं, नियमानुसार ही उन्हें बीडीओ के रूप में नियुक्त किया गया था।
गढ़ी-अरथूनाको लेकर बीडीओ का पेंच फंसा
दूसरीओर अरथूना और गढ़ी को लेकर बीडीओ के चार्ज का मामला पंचायतीराज में फंसता हुआ नजर रहा है। हालांकि जिला परिषद के सीईओ रामनाथ चाहिल ने अरथूना में नियुक्त ब्लॉक शिक्षा अधिकारी और गढ़ी में आरके जाट को चार्ज देने के आदेश दिए हैं। जिला परिषद से आदेश जारी हुए करीब 7 दिन हो गए हैं, अरथूना में बीईईओ को और गढ़ी में बीडीओ को मौजूदा बीईईओ ऊंकारलाल खांट द्वारा चार्ज नहीं दिया गया है। दोनों पंचायत समितियों का बीडीओ का प्रभारी ऊंकारलाल खांट के पास ही है। अंदरूनी सूत्रों के मुताबिक दोनों जगह से चार्ज नहीं देने के लिए खांट को कहा गया है। इसी वजह से उंकारलाल खांट द्वारा चार्ज नहीं दिया जा रहा है।
चार्जनहीं मिलने के बाद जाट गए छुट्टी पर
खासबात यह है कि गढ़ी में बीडीओ के पद पर आदेश होने, सीईओ द्वारा आदेश जारी करने के बाद भी चार्ज नहीं देने के बाद बीडीओ आरके जाट अवकाश लेकर चले गए है। इस संबंध में जाट से संपर्क नहीं हो पाया। अन्य लोगों के मुताबिक जाट का पद भार ग्रहण करने के बाद भी उन्हें बीडीओ की कुर्सी तक नहीं दी गई। इससे खफा होकर उन्होंने अवकाश ले लिया है।
अरथूना में भी बीईईओ ने पदभार ग्रहण कर लिया है, लेकिन वहां पर भी चार्ज नहीं गया है। सीईओ रामनाथ चाहिल ने बताया कि पदभार ग्रहण करने और चार्ज लेने के संबंध में जिला परिषद से आदेश जारी कर दिए हैं।
^बीडीओजाट अवकाश पर हैं, इसलिए चार्ज हस्तांतरण नहीं हुआ है। जैसे ही जाते हैं, तो उन्हें चार्ज दे दिया जाएगा। किसी के कहने पर चार्ज नहीं दिया है, ऐसा कुछ नहीं है, यह गलत बात है। ऊंकारलालखांट, बीईईओ, गढ़ी
awa_Deva hin_Deva hin_Deva hin_Deva bho_Deva hin_Deva awa_Deva hin_Deva hin_Deva hin_Deva